সারা বাংলাদেশের ন্যায় রাঙ্গামাটি জেলার নানিয়ারচর উপজেলায়ও করোনার উচ্চ সংক্রমণ ঝুঁকি এড়াতে সরকার ঘোষিত কঠোর লকডাউন বাস্তবায়নে নানিয়ারচরে যৌথ অভিযানে নেমেছে আইনশৃঙ্খলা বাহিনী। লকডাউনের প্রথম দিন থেকেই উপজেলা প্রশাসন ও অফিসার ইনচার্জের নেতৃত্বে সেনাবাহিনী, পুলিশ , আনসার সদস্যরা টহল জোরদার করেছেন।

অপ্রয়োজনে ঘর থেকে বের হলে, মাস্ক ছাড়া অযথা ঘোরাফেরা ও স্বাস্থ্যবিধি অমান্য করলেই জরিমানা করা হচ্ছে। এসময় ঘর থেকে বের না হওয়ায় নির্দেশনা দিয়ে প্রচারণা চালানো হয়।

উপজেলা নির্বাহী অফিসার **শিউলি রহমান তিন্নি** জানান, করোনার উচ্চ সংক্রমণ ঝুঁকি এড়াতে স্বাস্থ্য বিভাগসহ প্রশাসনের সকল প্রস্তুতি নেওয়া হয়েছে। তবে আইন অমান্য করলে শাস্তি প্রদান করা হবে। উপজেলা নির্বাহী অফিসার **শিউলি রহমান তিন্নি”** করোনার অতিমারীর পাশাপাশি নানিয়ারচরে পাহাড়ি জনপদের সকল এলাকাবাসীকে এসময়ে টানা বৃষ্টিপাতের কারণে যে পাহাড় ধ্বস হয় সে সম্পর্কেও সচেতনতামূলক প্রচারণা করেন।